પ્રાપ્ત માહિતી અનુસાર આ અંગેની વિગત એવી છે કે ધાનપુર તાલુકાના ભોરવા ગામ ખાતે બારિયા ફળિયામાં રહેતા જીવાભાઇ દામાભાઇ બારિયાના પરિવારના સભ્યો રાત્રે જમી-પરવારી મીઠી નીંદર માણી રહ્યા હતા ત્યારે મોડી રાત્રે ચડ્ડી-બનિયાનધારી ટોળકી તેમના મકાન પર ત્રાટકી હતી. અવાજ થતાં જીવાભાઇ ઊંઘમાંથી બેબાકળા જાગી ગયા હતા અને ટોળકીને જોઇ તેમણે બૂમાબૂમ કરતાં ઘરના અન્ય લોકો પણ જાગી ગયા હતા.